গোর্খাল্যান্ড আঞ্চলিক প্রশাসন

গোর্খাল্যান্ড আঞ্চলিক প্রশাসন (ইংরেজি: Gorkhaland Territorial Administration, নেপালি: गोर्खाल्याण्ड क्षेत्रीय प्रशासन) ভারতের পশ্চিমবঙ্গ রাজ্যের দার্জিলিং ও কালিম্পং জেলার স্বায়ত্তশাসিত প্রশাসনিক বিভাগ। এটি ২০১২ সালে দার্জিলিং গোর্খা পার্বত্য পরিষদের পরিবর্তে প্রতিষ্ঠিত হয়েছিল। ১৯৮৮ সালে প্রতিষ্ঠিত দার্জিলিং গোর্খা পার্বত্য পরিষদ ২৩ বছর ধরে দার্জিলিং পার্বত্য অঞ্চলে প্রশাসন চালিয়েছিল। বর্তমানে গোর্খাল্যান্ড আঞ্চলিক প্রশাসন দার্জিলিং জেলার তিনটি পার্বত্য মহকুমা (দার্জিলিং সদর, কার্শিয়াং ও মিরিক), শিলিগুড়ি মহকুমার কিছু অঞ্চল এবং কালিম্পং জেলা নিয়ে গঠিত। উত্তর পশ্চিমবঙ্গের দার্জিলিং ও ডুয়ার্স অঞ্চলের নেপালি-ভাষাভাষী গোর্খা জনগোষ্ঠী নিজেদের জন্য যে স্বতন্ত্র রাজ্যের দাবি করছিলেন, তার প্রস্তাবিত নাম ছিল গোর্খাল্যান্ড। গোর্খাল্যান্ড নামটি গোর্খা ন্যাশানাল লিবারেশন ফ্রন্ট নেতা সুভাষ ঘিসিং-এর দেওয়া। উল্লেখ্য, ঘিসিং ১৯৮০-এর দশক থেকে গোর্খাল্যান্ড রাজ্যের দাবিতে সহিংস আন্দোলন চালিয়ে আসছিলেন। ১৯৮৮ সালে দার্জিলিং গোর্খা পার্বত্য পর্ষদ (ডিজিএইচসি) স্থাপিত হলে আন্দোলন স্তিমিত হয়ে পড়ে। কিন্তু ডিজিএইচসি দার্জিলিং-এর পাহাড়বাসীদের আকাঙ্ক্ষা পূরণে ব্যর্থ হওয়ায় সুভাষ ঘিসিং-এর পতন ঘটে। ২০০৭ সালে বিমল গুরুং-এর নেতৃত্বে গোর্খা জনমুক্তি মোর্চা (জিজেএম) নামে অপর একটি রাজনৈতিক দল গোর্খাল্যান্ড রাজ্যের দাবিতে দ্বিতীয় আন্দোলন শুরু করে। গোর্খাল্যান্ড রাজ্যের দাবিতে তিন বছর আন্দোলনের পরে জিজেএম রাজ্য সরকারের সঙ্গে আলোচনার পর দার্জিলিং পাহাড়ের জন্য একটি আধা-স্বশাসিত পর্ষদ স্থাপনে রাজি হয়। পশ্চিমবঙ্গ বিধানসভায় শীঘ্রই জিটিএ গঠনের জন্য একটি বিল পেশ করা হবে। জিটিএ-এর প্রশাসনিক, কার্যনির্বাহী ও অর্থনৈতিক ক্ষমতা থাকলেও আইন প্রণয়নের ক্ষমতা থাকবে না। ২০১১ সালের ১৮ জুলাই শিলিগুড়ির কাছে পিনটেল ভিলেজে ভারতের কেন্দ্রীয় স্বরাষ্ট্রমন্ত্রী পি চিদম্বরম, পশ্চিমবঙ্গের মুখ্যমন্ত্রী মমতা বন্দ্যোপাধ্যায় ও জিজেএম নেতৃত্ববর্গের উপস্থিতিতে জিটিএ গঠনের চুক্তি সাক্ষরিত হয়। পশ্চিমবঙ্গের স্বরাষ্ট্রসচিব জ্ঞানদত্ত গৌতম, কেন্দ্রীয় স্বরাষ্ট্র যুগ্মসচিব কে কে পাঠক ও জিজেএম সাধারণ সম্পাদক রোশন গিরি চুক্তিতে সই করেন। "Gorkhaland Territorial Administration Agreement signed"। Outlook। ১৮ জুলাই ২০১১। ৩ জুন ২০১২ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dutta, Ananya (১৮ জুলাই ২০১১)। "Pact signed for Gorkhaland Territorial Administration"। The Hindu। Chennai, India। সংগ্রহের তারিখ ১৬ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gorkhaland Territorial Administration"। gtadmin.org। ৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Interview with Subhash Ghisingh"। ১২ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১১।  "Subhas Ghising resigns"। ১৯ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১১।  Darjeeling issue solved: Mamata[স্থায়ীভাবে অকার্যকর সংযোগ] https://archive.today/20120724010152/timesofindia.indiatimes.com/india/Darjeeling-tripartite-pact-signed-for-Gorkhaland-Territorial-Administration/articleshow/9263963.cms Darjeeling tripartite pact signed for Gorkhaland Territorial Administration Full Text of GTA MoA http://www.darjeelingtimes.com/images/stories/news_images/2011/jul11/jul15/finalmos.pdf[স্থায়ীভাবে অকার্যকর সংযোগ] http://news.outlookindia.com/item.aspx?728097 ওয়েব্যাক মেশিনে আর্কাইভকৃত ১৯ জুলাই ২০১১ তারিখে Gorkhaland Territorial Administration Agreement Signed "GTA Elections 2012"। Darjeeling.gov.in। সংগ্রহের তারিখ ২০ ফেব্রুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)